

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон и 114/2021) и члана 7. Правилника о подстицајима за инвестиције у прераду и маркетинг пољопривредних и прехрамбених производа у сектору производње вина („Службени гласник РС“ бр. 87/2020 и 94/2020), расписује

**Ј А В Н И П О З И В**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ПРЕРАДУ И МАРКЕТИНГ ПОЉОПРИВРЕДНИХ И ПРЕХРАМБЕНИХ ПРОИЗВОДА У СЕКТОРУ ПРОИЗВОДЊЕ ВИНА**

**У 2022. ГОДИНИ**

**I. УВОДНЕ ОДРЕДБЕ**

**Предмет Јавног позива**

**Члан 1.**

 У складу са чланом 7. Правилника о подстицајима за инвестиције у прераду и маркетинг пољопривредних и прехрамбених производа у сектору производње вина („Службени гласник РС“ бр. 87/2020 и 94/2020), (у даљем тексту: Правилник), Министарство пољопривреде, шумарства и водопривреде – Управа за аграрна плаћања (у даљем тексту: Управа), расписује Јавни позив за подношење захтева за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина у 2022. години (у даљем тексту: Јавни позив).

 Јавни позив садржи податке о: лицима која остварују право на подстицаје, услoвима и нaчину oствaривaњa прaвa нa пoдстицaje, обрасцу захтева, мaксимaлним изнoсима пoдстицaja пo кoриснику подстицаја, у складу са Правилником, висини укупних расположивих средстава по овом Јавном позиву, роковима за подношење захтева и документацији која се подноси уз захтев, као и друге податке потребне за спровођење Јавног позива.

**Дефиниције**

**Члан 2.**

 Поједини изрази употребљени у овом Јавном позиву имају следећа значења:

 1) *рурално подручје* јесте територија осталих насељених места, осим територије градских насељених места у складу са прописима којима се уређују просторне јединице и номенклатура статистичких територијалних јединица, а који су дати у Прилогу 1 Правилника и овог Јавног позива - *Списак градских насељених места*, који је одштампан уз Правилник и овај Јавни позив и чини њихов саставни део;

 2) *повезана лица* јесу носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица;

 3) *изградња* јесте грађење, реконструкција, доградња, адаптација и санација, у складу са законом којим се уређује планирање и изградња;

 4) *реализација инвестиције* јесте извршење свих радњи везаних за изградњу и набавку предмета прихватљиве инвестиције, и то: закључење уговора о грађењу, промет робе и услуга, издавање докумената који прате робу, преузимање робе, пријем радова, исплата цене у потпуности, као и стављање инвестиције у функцију у складу са наменом;

5) *винарија* јесте објекат, просторија и простор, који су у функцији обављања производње шире, вина и других производа од грожђа, шире, кљука, и вина које се користе у производњи вина и састоји се од производног круга и помоћног круга у складу са посебним прописом којим се уређују ближи услови у погледу објеката, просторија, техничких услова, опреме, судова и уређаја, као и стручног кадра које мора да испуњава произвођач шире, вина и других производа од грожђа, шире, кљука и вина који се користе у производњи вина;

6) *техничко-технолошки пројекат винарије* jeсте пројекат технолошких процеса у винарији која је предмет захтева за остваривање права на подстицаје, који је у складу са правилима струке израдио и оверио одговорни пројектант са ознаком лиценце ПоП 11-02 која обухвата и лиценцу број 377, у складу са посебним прописом којим се уређује полагање стручног испита у области просторног и урбанистичког планирања, израде техничке документације, грађења и енергетске ефикасности, као и лиценце за одговорна лица и Регистар лиценцираних инжењера, архитеката и просторних планера;

7) *техничка документација за изградњу објекта винарије* јесте скуп пројеката који се израђују ради: утврђивања концепта објекта, разраде услова, начина изградње објекта и за потребе одржавања објекта, у складу са законом којим се уређује планирање и изградња;

8) *општи трошак* јесте издатак за припрему пројекта и израду техничке документације за изградњу објекта винарије, у складу са законом којим се уређује планирање и изградња, као и за израду техничко-технолошког пројекта винарије у складу са Правилником, који је дат у Прилогу 2 Правилника и овог Јавног позива - *Листа прихватљивих инвестиција и трошкова* *у сектору производње вина* (у даљем тексту: Прилог 2), који је одштампан уз Правилник и овај Јавни позив и чини њихов саставни део;

9) *нова опрема, уређај и машина* јесте опрема, уређај, односно машина у функцији обављања производње шире, вина и других производа од грожђа, шире, кљука, и вина које се користе у производњи вина, произведена најкасније пет година пре године у којој се подноси захтев за остваривање права на подстицаје и која се први пут ставља у употребу;

 10) *предрачун* јесте профактура, предуговор, понуда или друга врста предрачуна која садржи: назив и седиште добављача, односно извођача радова; датум издавања предрачуна; назив произвођача, годину производње и тип, односно модел опреме, уређаја или машине, односно предмер и предрачун радова на изградњи објекта; укупну вредност предмета инвестиције; податке о порезу на додату вредност; начин и рок испоруке, односно извођења радова; као и друге податке који се односе инвестицију која је предмет захтева за остваривање права на подстицаје.

**II. ПРЕДМЕТ ПОДСТИЦАЈА**

**Прихватљивe инвестиције и трошкови**

**Члан 3.**

 Предмет подстицаја у складу са Правилником и овим Јавним позивом јесу прихватљиве инвестиције и трошкови у сектору производње вина који се односе на изградњу објеката винарије, општи трошак и/или куповину нове опреме, уређаја и машина, у функцији производње вина, који су дати у Прилогу 2 Правилника и овог Јавног позива.

Трошкови из става 1. овог члана који се односе на грађење и/или доградњу објекта винарије сматрају се прихватљивим до износа од 60.000 динара по квадратном метру предметног објекта, а трошкови који се односе на реконструкцију, адаптацију и санацију постојећег објекта сматрају се прихватљивим до износа од 35.000 динара по квадратном метру предметног објекта.

Трошкови из ст. 1. и 2. овог члана, који се односе на изградњу објекта винарије прихватљиви су до укупно 1.000 m² бруто грађевинске површине објеката, а трошкови изградње дегустационе сале прихватљиви су до 30% укупне површине ових објеката.

Право на подстицаје може се остварити за прихватљиве инвестиције и трошкове из ст. 1 - 3. овог члана, који су у потпуности реализовани у периоду од 1. септембра 2021. године, као и за оне који буду реализовани под условима, на начин и у року одређеним решењем којим се кориснику подстицаја одобрава реализација прихватљивих инвестиција и трошкова, а за опште трошкове право на подстицаје може се остварити ако су реализовани и у периоду од 1. јануара 2018. године, па до истека рока одређеног решењем којим се кориснику подстицаја одобрава реализација прихватљивих инвестиција и трошкова.

**Неприхватљиви трошкови**

**Члан 4.**

Подстицајима се не надокнађују:

1) порези, укључујући и порез на додату вредност;

2) царинске, увозне и остале административне таксе, као и накнада за потребне сагласности од државних институција и јавних предузећа;

3) трошкови банкарске провизије, трошкови јемства и слично;

4) трошкови превоза, монтаже и други оперативни трошкови;

5) трошкови куповине, односно закупа земљишта и објеката;

6) трошкови куповине половне опреме, уређаја, машина и материјала;

7) допринос у натури (сопствени рад и материјал);

8) набавка предметне инвестиције из Прилога 2 Правилника и Јавног позива путем лизинга, цесије, компензације, асигнације или на други начин који представља гашење обавезе путем пребијања дугова;

9) трошкови по основу уговора са надзорним органом;

10) трошкови који не одговарају предрачуну радова из пројекта, нереалне количине материјала, накнадни и непредвиђени трошкови радова.

**III. УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ**

**Лица која остварују право на подстицаје**

**Члан 5.**

 Право на подстицаје остварују лица која су уписана у Регистар пољопривредних газдинстава (у даљем тексту: Регистар) и налазе се у активном статусу, и то:

1) предузетник;

2) привредно друштво;

3) земљорадничка задруга која има најмање пет чланова задруге који су уписани у Регистар као носиоци или чланови пет различитих комерцијалних породичних пољопривредних газдинстава у активном статусу;

4) задужбина регистрована у складу са законом којим се уређују задужбине и фондације.

Лице из става 1. овог члана може да оствари право на подстицаје ако је уписано у Регистар привредних субјеката, односно Регистар задужбина и фондација и ако у Агенцији за привредне регистре:

1) није регистровано да му је изречена правоснажна судска или управна мера забране обављања делатности;

2) није регистровано да је осуђивано због привредног преступа;

3) није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом.

Привредно друштво и земљорадничка задруга, поред услова из става 2. овог члана остварује право на подстицаје и ако је разврстано у микро или мало правно лице, у складу са законом којим се уређује рачуноводство.

Задужбина поред услова из става 2. овог члана остварује право на подстицаје и ако делатност производње и стављања у промет вина обавља као споредну делатност предвиђену статутом, у складу са законом којим се уређују задужбине и фондације.

**Услови за остваривање права на подстицаје**

**Члан 6.**

 Лице из члана 5. овог Јавног позива остварује право на подстицаје, ако:

1) у Регистру има уписано грожђе винских сорти у складу са шифарником биљне производње који је саставни део прописа којим се уређује регистар пољопривредних газдинстава;

2) је произвођач грожђа уписан у Виноградарски регистар у складу са законом којим се уређује вино;

3) је члан удружења прозвођача грожђа и вина са ознаком географског порекла, које има израђен елаборат на основу којег се установљава ознака географског порекла, односно признају ознаке за вина са географским пореклом, у складу са посебним прописом којим се уређују услови за признавање, поступак признавања ознака за мирна вина и нека специјална вина са географским пореклом, као и начин производње и обележавања мирних вина и неких специјалних вина са географским пореклом, за виноградарски рејон у коме се налазе парцеле под грожђем из тач. 1) и 2) овог става, односно ако има потврду националне асоцијације удружења произвођача грожђа и вина са ознаком географског порекла да испуњава основне услове за производњу вина са ознаком географског порекла, ако за виноградарски рејон у коме се налазе парцеле под грожђем из тач. 1) и 2) овог става није регистровано удружење прозвођача грожђа и вина са ознаком географског порекла;

4) има техничко-технолошки пројекат винарије који садржи и утврђени укупни максимални годишњи капацитет производње вина, за инвестиције чија вредност прелази 3.000.000 динара;

5) се винарија која је предмет захтева за остваривање права на подстицаје налази у руралном подручју, у складу са Правилником и овим Јавним позивом;

6) укупни максимални годишњи капацитет производње вина подносиоца захтева за остваривање права на подстицаје не прелази 20.000 литара;

7) нема евидентираних доспелих неизмирених дуговања према министарству надлежном за послове пољопривреде (у даљем тексту: министарство), по основу раније остварених подстицаја, субвенција и кредита;

8) је измирило доспеле обавезе по основу јавних прихода;

9) реализација инвестиције која је предмет захтева за остваривање права на подстицаје, није започета пре 1. септембра 2021. године, односно ако реализација општег трошка који је предмет захтева није започета пре 1. јануара 2018. године;

10) добављач, односно извођач радова и подносилац захтева за остваривање права на подстицаје не представљају повезана лица;

11) за инвестицију која је предмет захтева за остваривање права на подстицаје, не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима.

Лице које испуњава услове из става 1. овог члана остварује право на подстицаје за прихватљиве инвестиције које нису реализоване до дана подношења захтева за остваривање права на подстицаје и ако:

1) има предрачун за набавку нове опреме, уређаја и машина у функцији производње вина, односно набавку материјала и извођење радова на објекту винарије, односно општи трошак, у складу са техничко-технолошким пројектом винарије из става 1. тачка 4) овог члана;

2) је катастарска парцела на којој се гради нови објекат винарије у власништву подносиоца захтева за остваривање права на подстицаје, односно ако је постојећи објекат винарије на коме се врши реконструкција, доградња, адаптација и санација, у власништву подносиоца захтева за остваривање права на подстицаје;

3) за објекат винарије који је предмет инвестиције у изградњу има пројекат за грађевинску дозволу и/или пројекат за извођење радова, са предмером и предрачуном радова као и грађевинску дозволу, односно решење за извођење радова у складу са законом којим се уређује планирање и изградња, односно у складу са законом којим се уређује озакоњење објеката;

4) за инвестиције у набавку нове опреме, уређаја и машина у функцији производње вина користи објекат винарије по основу права својине или по основу права закупа, односно права коришћења од најмање десет година почев од календарске године у којој се подноси захтев за остваривање права на подстицаје, с тим да ако објекат винарије користи по основу права закупа, односно коришћења исти нема уписане друге терете, осим предметног закупа, односно права коришћења;

5) прихватљиве инвестиције и трошкове реализује под условима, на начин и у року одређеним решењем којим се одобрава коришћење подстицаја и у том року Управи достави прописану документацију којом се доказује реализација инвестиције;

6) се у року одређеним решењем којим се одобрава коришћење подстицаја упише у Винарски регистар, у складу са законом којим се уређује вино.

Лице које испуњава услове из става 1. овог члана остварује право на подстицаје за прихватљиве инвестиције које су у потпуности реализоване до дана подношења захтева за остваривање права на подстицаје, и ако:

1) је уписано у Винарски регистар, у складу са законом којим се уређује вино;

2) је изграђени објекат винарије који је предмет захтева за остваривање права на подстицаје у власништву подносиоца захтева;

3) за инвестиције у набавку нове опреме, уређаја и машина у функцији производње вина користи објекат винарије по основу права својине или по основу права закупа, односно права коришћења од најмање десет година почев од календарске године у којој се подноси захтев за остваривање права на подстицаје, с тим да ако објекат винарије користи по основу права закупа, односно коришћења објекат винарије нема уписане друге терете, осим предметног закупа, односно права коришћења;

4) има употребну дозволу за изграђен објекат винарије који је предмет захтева за остваривање права на подстицаје, у складу са законом којим се уређује планирање и изградња, односно у складу са законом којим се уређује озакоњење објеката;

5) је реализована прихватљива инвестиција која је предмет захтева за остваривање права на подстицаје стављена у функцију производње вина у објекту винарије у складу са Правилником.

 Изузетно од става 1. тачка 5) овог члана, лице из члана 5. Јавног позива које је до дана ступања на снагу Правилника уписано у Виноградарски регистар и Винарски регистар, у складу са законом којим се уређује вино и испуњава остале услове из ст. 1.-3. овог члана, остварује право на подстицаје за набавку нове опреме, уређаја и машина, као и за реконструкцију, адаптацију и санацију и постојећег објекта винарије који се не налази у руралном подручју у складу са овим правилником.

**IV. НАЧИН ОСТВАРИВАЊА ПРАВА НА ПОДСТИЦАЈЕ**

**Захтев за остваривање права на подстицаје**

**Члан 7.**

 Поступак за оствaривање права на подстицаје покреће се по захтеву лица из члана 5. Јавног позива, а које испуњава услове из члана 6. Јавног позива, који се подноси на Обрасцу 1 - *Захтев за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина за 2022. годину*, који је одштампан уз Правилник и Јавни позив и чини њихов саставни део (у даљем тексту: Захтев за остваривање права на подстицаје).

 Читко попуњен и потписан образац захтева са прописаном документацијом у складу са Правилником и Јавним позивом доставља се Управи за аграрна плаћања у затвореној коверти са назнаком пословног имена и адресе подносиоца захтева и напоменом: *„Захтев за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина за 2022. годину“,* непосредно преко Писарнице републичких органа управе у Београду, улица Немањина број 22-26, 11000 Београд или поштом на адресу: Министарство пољопривреде, шумарства и водопривреде - Управа за аграрна плаћања, Булевар краља Александра бр. 84, 11000 Београд,.

 По овом Јавном позиву може се поднети само један захтев за остваривање права на подстицаје, с тим да тај захтев може обухватити један или више подстицаја, односно једну или више инвестиција у оквиру одговарајуће врсте подстицаја.

**Рок за подношење захтева**

**Члан 8.**

 Захтев за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина за 2022. годину, подноси се у периоду од 15. марта до 29. априла 2022. године, закључно.

 Захтеве поднете пре почетка или после истека рока из става 1. овог члана, Управа одбацује без разматрања.

**Документација уз захтев за остваривање права на подстицаје**

**Члан 9.**

 Уз Захтев за остваривање права на подстицаје доставља се следећа документација:

 1) потврде Агенције за привредне регистре да подносиоцу захтева за остваривање права на подстицаје:

(1) није регистровано да му је изречена правоснажна судска или управна мера забране обављања делатности,

(2) није регистровано да је осуђиван због привредног преступа,

(3) није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом;

2) попуњен и потписан Образац 2 – *Табела чланова задруге*, који је одштампан уз Правилник и овај Јавни позив и чини њихов саставни део - ако је подносилац захтева за остваривање права на подстицаје земљорадничка задруга;

3) копија статута задужбине у коме је предвиђено да задужбина обавља делатност производње и стављања у промет вина као споредну делатност - ако је подносилац захтева за остваривање права на подстицаје задужбина;

 4) копија решења о упису подносиоца захтева у Виноградарски регистар у складу са законом којим се уређују вино;

5) потврда о чланству подносиоца захтева за остваривање права на подстицаје у удружењу прозвођача грожђа и вина са ознаком географског порекла, основаном за виноградарски рејон у коме се налазе парцеле под грожђем подносиоца захтева, односно потврда националне асоцијације удружења произвођача грожђа и вина са ознаком географског порекла да подносилац захтева испуњава основне услове за производњу вина са ознаком географског порекла, ако за виноградарски рејон у коме се налазе парцеле под грожђем подносиоца захтева није основано посебно удружење прозвођача грожђа и вина са ознаком географског порекла;

 6) техничко-технолошки пројекат винарије који садржи и утврђени укупни максимални годишњи капацитет производње вина, за инвестиције чија вредност прелази 3.000.000 динара;

 7) уверење о измиреним доспелим обавезама по основу јавних прихода, издато од стране надлежне пореске управе;

 8) уверење о измиреним доспелим обавезама по основу јавних прихода, издато од стране надлежног органа јединице локалне самоуправе, према месту седишта подносиоца захтева за остваривање права на подстицаја, односно према месту где се налази објекат винарије који је предмет захтева за остваривање права на подстицаје;

 9) потврда надлежног органа јединице локалне самоуправе према месту седишта подносиоца захтева за остваривање права на подстицаје, као и према месту где се налази објекат винарије који је предмет захтева за остваривање права на подстицаје, да подносилац захтева за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја;

 10) потврда надлежног покрајинског органа да подносилац захтева за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, ако подносилац захтева има седиште на територији аутономне покрајине, као и ако се објекат винарије који је предмет захтева за остваривање права на подстицаје налази на територији аутономне покрајине.

 Поред документације из става 1. овог члана, уз захтев за остваривање права на подстицаје за прихватљиве инвестиције које нису реализоване до дана подношења захтева за остваривање права на подстицаје, доставља се и следећа документација:

 1) предрачун за набавку нове опреме, уређаја и машина у функцији производње вина, односно за набавку материјала и извођење радова на објекту винарије, односно за општи трошак, из Прилога 2 Правилника и Јавног позива, у складу са техничко-технолошким пројектом винарије из става 1. тачка 6) овог члана, не старији од 1. септембра 2021. године, односно не старији од 1. јануара 2018. године за општи трошак;

 2) препис листа непокретности односно препис поседовног листа ако није успостављен нови операт, односно извод из земљишних књига ако није успостављен катастар непокретности (у даљем тексту: извод из катастра непокретности), за катастарску парцелу на којој се гради нови објекат винарије у власништву подносиоца захтева за остваривање права на подстицаје, односно за постојећи објекат винарије на коме се врши реконструкција, доградња, адаптација и санација, односно који се опрема, у власништву подносиоца захтева за остваривање права на подстицаје;

 3) пројекат за грађевинску дозволу и/или пројекат за извођење радова, са предмером и предрачуном радова, за инвестицију у изградњу објекта винарије;

 4) грађевинска дозвола, односно решење за извођење радова у складу са законом којим се уређује планирање и изградња, односно у складу са законом којим се уређује озакоњење објеката, за инвестицију у изградњу објекта винарије;

 5) уговор о закупу, односно уступању на коришћење без накнаде, објекта винарије у којем се реализује инвестиција у набавку нове опреме, уређаја и машина у функцији производње вина, оверен од стране надлежног органа, ако подносилац захтева користи објекат винарије на основу права закупа, односно коришћења без накнаде;

 6) извод из катастра непокретности за закуподавца, односно даваоца на коришћење, ако подносилац захтева користи објекат винарије у којем се реализује инвестиција у набавку нове опреме, уређаја и машина, на основу права закупа, односно уступања на коришћење без накнаде, са уписаним уговором о закупу, односно коришћењу објекта у корист подносиоца захтева као јединим теретом на предметној непокретности.

 Поред документације из става 1. овог члана, уз захтев за остваривање права на подстицаје за прихватљиве инвестиције које су у потпуности реализоване до дана подношења захтева за остваривање права на подстицаје, доставља се и следећа документација:

 1) копија решења о упису подносиоца захтева у Винарски регистар, у складу са законом којим се уређује вино;

 2) извод из катастра непокретности за изграђени објекат винарије који је предмет захтева за остваривање права на подстицаје, односно објекат у коме је реализована инвестиција у набавку опреме, уређаја и машина за производњу вина која је предмет захтева, а који се налази у својини подносиоца захтева;

 3) употребна дозвола за изграђени објекат винарије који је предмет захтева за остваривање права на подстицаје;

 4) уговор о закупу, односно уступању на коришћење без накнаде, објекта винарије у којем је реализована инвестиција у набавку нове опреме, уређаја и машина за производњу вина, оверен од стране надлежног органа, ако подносилац захтева користи објекат винарије на основу права закупа, односно коришћења без накнаде;

 5) извод из катастра непокретности за закуподавца, односно даваоца на коришћење, ако подносилац захтева користи објекат винарије у којем је реализована инвестиција у набавку нове опреме, уређаја и машина за производњу вина, на основу права закупа, односно уступања на коришћење без накнаде, са уписаним уговором о закупу, односно коришћењу објекта у корист подносиоца захтева као јединим теретом на предметној непокретности;

 6) рачун за извршену набавку нове опреме, уређаја и машина за производњу вина, за извршену набавку грађевинског материјала за изградњу објекта винарије, односно за извршени општи трошак, у складу са Правилником и Јавним позивом;

 7) отпремница за извршену набавку нове опреме, уређаја и машина за производњу вина, односно међународни товарни лист, ако је подносилац захтева директно извршио увоз предмета инвестиције;

 8) гарантни лист, односно изјава о саобразности за извршену набавку нове опреме, уређаја и машина за производњу вина, односно изјава добављача да за предметну инвестицију не постоји обавеза издавања гарантног листа нити изјаве о саобразности;

 9) јединствена царинска исправа за извршену набавку нове опреме, уређаја и машина за производњу вина, само ако је подносилац захтева директно извршио увоз предмета инвестиције;

 10) уговор о грађењу са овлашћеним извођачем радова и грађевинска књига, односно друга прописана документацију у складу са прописима којима се уређује планирање и изградња, ако је предмет захтева инвестиција у изградњу објекта винарије;

 11) привремена и окончана ситуација за извршене радове на изградњи објекта, ако је предмет захтева инвестиција у изградњу објекта винарије;

 12) изјава овлашћеног извођача радова и надзорног органа да су врсте и количине материјала из рачуна из тачке 6) овог става уграђене у објекат винарије, ако је предмет захтева инвестиција у изградњу објекта винарије, а подносилац захтева је сам извршио набавку материјала;

13) доказ о извршеном плаћању реализоване прихватљиве инвестиције, и то потврду о извршеном преносу средстава или извод, оверене од стране банке.

 Документацију из става 1. тач. 1), 4) и 7)-10) овог члана, става 2. тач. 2), 4) и 6) овог члана и става 3. тач. 1)-3) и 5) овог члана, Управа прибавља по службеној дужности у складу са законом којим се уређује општи управни поступак.

**Форма документације која се подноси уз захтев**

**Члан 10.**

 Уверења и потврде која се достављају уз захтев за остваривање права на подстицаја не могу бити старија од 30 дана од дана подношења захтева.

 Сва документа која се достављају уз захтев за остваривање права на подстицаје морају да гласе на подносиоца захтева и прилажу се у оригиналу или овереној копији, ако Правилником није прописано другачије.

 Документа на страном језику морају бити преведена на српски језик од стране овлашћеног судског преводиоца.

**Административна обрада захтева**

**Члан 11.**

 Управа врши административну обраду захтева за остваривање права на подстицаје провером података из захтева, документације приложене уз захтев, као и службених евиденција.

 Захтев за остваривање права на подстицаје поднет од стране лица које не испуњава услове из члана 5. Правилника и Јавног позива, преурањен и неблаговремен захтев, захтев са документацијом која не гласи на подносиоца захтева, као и сваки наредни захтев истог подносиоца у периоду трајања Јавног позива, Управа одбацује без разматрања.

**Решење по захтеву за остваривање права на подстицаје**

**Члан 12.**

 Директор Управе решењем утврђује право на коришћење подстицаја и износ подстицаја и налаже исплату подстицаја на наменски рачун корисника подстицаја уписан у Регистар.

 Решењем из става 1. овог члана кориснику подстицаја за инвестиције које нису биле реализоване до дана подношења захтева за остваривање права на подстицаје, одређује се рок у коме је дужан да у потпуности реализује одобрену инвестицију из предрачуна и Управи поднесе документацију којом се доказује реализација одобрене инвестиције.

 Корисник подстицаја из става 2. овог члана дужан је да у потпуности реализује инвестицију под условима, на начин и у року одређеним решењем којим је одобрено коришћење подстицаја и у том року Управи достави документацију из члана 9. став 3. Правилника и Јавног позива.

 Решење из става 1. овог члана садржи и податке о обавезама корисника подстицаја у складу са законом којим се уређују подстицаји у пољопривреди и руралном развоју и Правилником.

**Промена добављача, промена предмета инвестиције и продужетак рока за реализацију инвестиције**

**Члан 13.**

Ако у року за реализацију инвестиције одређеном решењем из члана 12. став 2. Правилника и Јавног позива добављач престане да постоји или му буде изречена забрана обављања делатности, лице којем је утврђено право на коришћење подстицаја може Управи поднети захтев за промену добављача.

Уз захтев за промену добављача из става 1. овог члана, лице којем је утврђено право на коришћење подстицаја доставља доказ о престанку рада, односно изрицању забране обављања делатности добављачу, као и предрачун другог добављача.

Ако у року за реализацију инвестиције одређеном решењем из члана 12. став 2. Правилника и Јавног позива, добављач промени делатност или престане да врши продају одобреног предмета инвестиције, лице којем је утврђено право на коришћење подстицаја може Управи поднети захтев за промену добављача.

Уз захтев за промену добављача из става 3. овог члана, лице којем је утврђено право на коришћење подстицаја доставља доказ о промени делатности добављача, односно изјаву добављача да је престао да врши продају одобреног предмета инвестиције, као и предрачун другог добављача.

Ако у року за реализацију инвестиције дође до поремећаја на тржишту услед којег добављач није у могућности да испоручи предмет инвестиције у складу са решењем из члана 12. став 2. Правилника и Јавног позива, лице којем је утврђено право на коришћење подстицаја може Управи поднети захтев за промену предмета инвестиције исте врсте.

Уз захтев за промену предмета инвестиције из става 5. овог члана, лице којем је утврђено право на коришћење подстицаја доставља изјаву добављача да није у могућности да испоручи предмет инвестиције у складу са решењем из члана 12. став 2. Правилника и Јавног позива, са образложењем поремећаја на тржишту у конкретном случају, као и понуду добављача за други истоврсни предмет инвестиције.

Ако у року за реализацију инвестиције дође до поремећаја на тржишту услед којег добављач није у могућности да испоручи предмет инвестиције у року за реализацију инвестиције утврђеном решењем из члана 12. став 2. Правилника и Јавног позива, лице којем је утврђено право на коришћење подстицаја може Управи поднети захтев за продужетак рока за реализацију инвестиције.

Уз захтев за продужетак рока за реализацију инвестиције из става 7. овог члана, лице којем је утврђено право на коришћење подстицаја доставља: изјаву добављача да није у могућности да испоручи предмет инвестиције у року утврђеном решењем из члана 12. став 2. Правилника и Јавног позива, са образложењем поремећаја на тржишту у конкретном случају.

Управа врши административну обраду захтева из ст. 1, 3, 5. и 7. овог члана, провером података из захтева, документације приложене уз захтев као и службених евиденција.

Захтев из ст. 1, 3, 5. и 7. овог члана поднет од стране лица којем није утврђено право на коришћење подстицаја, преурањен и неблаговремен захтев, захтев послат факсом, захтев са документацијом која не гласи на подносиоца којем је утврђено право на коришћење подстицаја, Управа одбацује без разматрања.

Директор Управе решењем одобрава промену добављача, односно промену предмета инвестиције, односно продужетак рока за реализацију инвестиције.

Ако је вредност новог предмета инвестиције из захтева за промену добављача, односно захтева за промену предмета инвестиције, мања од вредности предмета инвестиције утврђене решењем из члана 12. став 2. Правилника и Јавног позива, Управа решењем из става 11. овог члана налаже подносиоцу захтева да врати вишак новчаних средстава.

Ако је вредност новог предмета инвестиције из захтева за промену добављача, односно захтева за промену предмета инвестиције, већа од вредности предмета инвестиције утврђене решењем из члана 12. став 2. Правилника и Јавног позива, решењем из става 11. овог члана не може се одобрити додатни износ подстицаја.

**Повраћај исплаћених новчаних средстава услед промењених околности**

**Члан 14.**

Ако услед промењених околности лице којем је утврђено право на коришћење подстицаја није у могућности да реализује инвестицију у складу са решењем из члана 12. став 2. Правилника и Јавног позива, односно решењем из члана 13. Правилника и Јавног позива, може пре истека рока за реализацију инвестиције Управи поднети захтев за повраћај исплаћених новчаних средстава.

Уз захтев из става 1. овог члана лице којем је утврђено право на коришћење подстицаја доставља доказе којима се чини вероватним наступање промењених околности услед којих није у могућности да реализује инвестицију у складу са решењем из члана 12. став 2. Правилника и Јавног позива, односно решењем из члана 13. Правилника и Јавног позива.

Захтев из стaва 1. овог члана поднет од стране лица којем није утврђено право на коришћење подстицаја, преурањен и неблаговремен захтев, као и захтев послат факсом, Управа одбацује без разматрања.

Директор Управе решењем одобрава повраћај исплаћених средстава са инструкцијама за уплату и роком за уплату који је 15 дана од дана пријема решења.

Лице којем је утврђено право на коришћење подстицаја које врати новчана средства у складу са решењем из става 4. овог члана, не сноси правне последице непридржавања обавеза корисника подстицаја у складу са законом којим се уређује пољопривреда и рурални развој.

**V. ИЗНОС ПОДСТИЦАЈА И УКУПНА РАСПОЛОЖИВА СРЕДСТВА**

**Износ подстицаја**

**Члан 15.**

 Подстицаји се утврђују у износу од 60 % од вредности прихватљиве инвестиције умањене за износ средстава на име пореза на додату вредност, у складу са законом којим се уређују подстицаји у пољопривреди и руралном развоју, односно посебним прописом којим се уређује расподела подстицаја у пољопривреди и руралном развоју.

Ако је корисник подстицаја сам извршио увоз предмета инвестиције, вредност прихватљиве инвестиције из става 1. овог члана представља статистичка вредност робе у динарима утврђена у јединственој царинској исправи.

Максимални износи подстицаја по појединој врсти подстицаја јесу:

1) за инвестиције у изградњу објеката винарије - 30.000.000 динара;

2) за набавку нове опреме, уређаја и машина у функцији производње вина - 10.000.000 динара;

3) за опште трошкове - 1.000.000 динара.

Највиши укупни износ подстицаја који корисник подстицаја може да оствари у једној календарској години је 41.000.000 динара.

**Укупна расположива средства по Јавном позиву**

**Члан 16.**

 Укупна расположива средства по овом Јавном позиву опредељују се посебним прописом којим се уређује расподела подстицаја у пољопривреди и руралном развоју.

**VI. ОБАВЕЗЕ КОРИСНИКА ПОДСТИЦАЈА**

**Члан 17.**

 Корисник подстицаја дужан је да чува документацију која се односи на остваривање права на подстицаје, да наменски користи, не отуђи и не омогући другом лицу коришћење предмета подстицаја у року од пет година од дана издавања рачуна за набавку опреме, уређаја и машина за производњу вина, односно од дана издавања употребне дозволе за изграђени објекат винарије и придржава се других обавеза корисника подстицаја, у складу са законом који уређује подстицаје у пољопривреди и руралном развоју и Правилником.

 Отуђењем предмета подстицаја из става 1. овог члана не сматра се губитак својства предузетника и наставак обављања делатности у форми привредног друштва, у складу са законом којим се уређују привредна друштва.

**VII. ИНФОРМАЦИЈЕ**

**Члан 18.**

 Јавни позив за подношење захтева за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина у 2022. години, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

 Информације у вези расписаног Јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 15. марта 2022. године,

|  |  |
| --- | --- |
| **Број: 320-34-18812/2022-07** **Дана: 15.03.2022. године** | **В.Д. Директора****Марко Кесић** |

**Прилог 1**

**СПИСАК ГРАДСКИХ НАСЕЉЕНИХ МЕСТА**

| Редни бр. | Назив општине - града | Назив насељеног места |
| --- | --- | --- |
| 1 | Београд | Бели Поток |
| 2 | Београд | Пиносава |
| 3 | Београд | Гроцка |
| 4 | Београд | Добановци |
| 5 | Београд | Сурчин |
| 6 | Београд | Лазаревац |
| 7 | Београд | Младеновац (варош) |
| 8 | Београд | Обреновац |
| 9 | Београд | Борча |
| 10 | Београд | Овча |
| 11 | Београд | Сопот |
| 12 | Београд | Остружница |
| 13 | Београд | Пећани |
| 14 | Београд | Руцка |
| 15 | Београд | Умка |
| 16 | Београд | Београд (Вождовац) |
| 17 | Београд | Београд (Врачар) |
| 18 | Београд | Београд (Звездара) |
| 19 | Београд | Београд (Земун) |
| 20 | Београд | Београд (Нови Београд) |
| 21 | Београд | Београд (Палилула) |
| 22 | Београд | Београд (Раковица) |
| 23 | Београд | Београд (Савски Венац) |
| 24 | Београд | Београд (Стари Град) |
| 25 | Београд | Београд (Чукарица) |
| 26 | Бачка Топола | Бачка Топола |
| 27 | Суботица | Палић |
| 28 | Суботица | Суботица |
| 29 | Житиште | Житиште |
| 30 | Зрењанин | Зрењанин |
| 31 | Нови Бечеј | Нови Бечеј |
| 32 | Сечањ | Јаша Томић |
| 33 | Ада | Ада |
| 34 | Ада | Мол |
| 35 | Кањижа | Кањижа |
| 36 | Кикинда | Кикинда |
| 37 | Нови Кнежевац | Нови Кнежевац |
| 38 | Сента | Сента |
| 39 | Чока | Чока |
| 40 | Алибунар | Алибунар |
| 41 | Алибунар | Банатски Карловац |
| 42 | Бела Црква | Бела Црква |
| 43 | Вршац | Вршац |
| 44 | Ковачица | Ковачица |
| 45 | Ковин | Ковин |
| 46 | Опово | Опово |
| 47 | Панчево | Качарево |
| 48 | Панчево | Панчево |
| 49 | Панчево | Старчево |
| 50 | Апатин | Апатин |
| 51 | Кула | Кула |
| 52 | Кула | Црвенка |
| 53 | Оџаци | Оџаци |
| 54 | Сомбор | Сомбор |
| 55 | Бач | Бач |
| 56 | Бачка Паланка | Бачка Паланка |
| 57 | Бачки Петровац | Бачки Петровац |
| 58 | Беочин | Беочин |
| 59 | Бечеј | Бечеј |
| 60 | Жабаљ | Жабаљ |
| 61 | Србобран | Србобран |
| 62 | Сремски Карловци | Сремски Карловци |
| 63 | Темерин | Бачки Јарак |
| 64 | Темерин | Темерин |
| 65 | Тител | Тител |
| 66 | Врбас | Врбас |
| 67 | Нови Сад | Нови Сад |
| 68 | Нови Сад | Петроварадин |
| 69 | Нови Сад | Сремска Каменица |
| 70 | Нови Сад | Футог |
| 71 | Инђија | Инђија |
| 72 | Ириг | Ириг |
| 73 | Рума | Рума |
| 74 | Сремска Митровица | Мачванска Митровица |
| 75 | Сремска Митровица | Сремска Митровица |
| 76 | Стара Пазова | Стара Пазова |
| 77 | Шид | Шид |
| 78 | Крупањ | Крупањ |
| 79 | Лозница | Бања Ковиљача |
| 80 | Лозница | Лозница |
| 81 | Мали Зворник | Мали Зворник |
| 82 | Шабац | Шабац |
| 83 | Ваљево | Ваљево |
| 84 | Ваљево | Дивчибаре |
| 85 | Лајковац | Лајковац (варош) |
| 86 | Љиг | Белановица |
| 87 | Љиг | Љиг |
| 88 | Мионица | Мионица (варошица) |
| 89 | Уб | Уб |
| 90 | Велика Плана | Велика Плана |
| 91 | Смедерево | Смедерево |
| 92 | Смедеревска Паланка | Смедеревска Паланка |
| 93 | Велико Градиште | Велико Градиште |
| 94 | Кучево | Кучево |
| 95 | Петровац на Млави | Петровац на Млави |
| 96 | Пожаревац | Костолац |
| 97 | Пожаревац | Пожаревац |
| 98 | Аранђеловац | Аранђеловац |
| 99 | Крагујевац | Крагујевац |
| 100 | Рача | Рача |
| 101 | Топола | Топола (варошица) |
| 102 | Лапово | Лапово (варошица) |
| 103 | Деспотовац | Деспотовац |
| 104 | Деспотовац | Ресавица |
| 105 | Параћин | Параћин |
| 106 | Јагодина | Јагодина |
| 107 | Свилајнац | Свилајнац |
| 108 | Ћуприја | Ћуприја |
| 109 | Бор | Бор |
| 110 | Кладово | Брза Паланка |
| 111 | Кладово | Кладово |
| 112 | Мајданпек | Доњи Милановац |
| 113 | Мајданпек | Мајданпек |
| 114 | Неготин | Неготин |
| 115 | Бољевац | Боговина |
| 116 | Бољевац | Бољевац |
| 117 | Зајечар | Зајечар |
| 118 | Књажевац | Књажевац |
| 119 | Сокобања | Сокобања |
| 120 | Ариље | Ариље |
| 121 | Бајина Башта | Бајина Башта |
| 122 | Косјерић | Косјерић (варош) |
| 123 | Нова Варош | Нова Варош |
| 124 | Пожега | Пожега |
| 125 | Прибој | Прибој |
| 126 | Пријепоље | Пријепоље |
| 127 | Сјеница | Сјеница |
| 128 | Чајетина | Златибор |
| 129 | Ужице | Севојно |
| 130 | Ужице | Ужице |
| 131 | Горњи Милановац | Горњи Милановац |
| 132 | Ивањица | Ивањица |
| 133 | Лучани | Гуча (варошица) |
| 134 | Лучани | Лучани (варошица) |
| 135 | Чачак | Чачак |
| 136 | Врњачка Бања | Врњачка Бања |
| 137 | Краљево | Краљево |
| 138 | Краљево | Матарушка Бања |
| 139 | Краљево | Рибница |
| 140 | Нови Пазар | Нови Пазар |
| 141 | Рашка | Баљевац |
| 142 | Рашка | Јошаничка Бања |
| 143 | Рашка | Рашка |
| 144 | Тутин | Тутин |
| 145 | Александровац | Александровац |
| 146 | Брус | Брус |
| 147 | Крушевац | Крушевац |
| 148 | Трстеник | Трстеник |
| 149 | Ћићевац | Ћићевац |
| 150 | Алексинац | Алексинац |
| 151 | Алексинац | Алексиначки Рудник |
| 152 | Сврљиг | Сврљиг |
| 153 | Ниш | Нишка Бања |
| 154 | Ниш | Ниш (Пантелеј) |
| 155 | Ниш | Ниш (Црвени крст) |
| 156 | Ниш | Ниш (Медијана) |
| 157 | Ниш | Ниш (Палилула) |
| 158 | Блаце | Блаце |
| 159 | Куршумлија | Куршумлија |
| 160 | Куршумлија | Куршумлијска Бања |
| 161 | Прокупље | Прокупље |
| 162 | Бабушница | Бабушница |
| 163 | Бела Паланка | Бела Паланка |
| 164 | Димитровград | Димитровград |
| 165 | Пирот | Пирот |
| 166 | Власотинце | Власотинце |
| 167 | Лебане | Лебане |
| 168 | Лесковац  | Вучје |
| 169 | Лесковац  | Грделица (варош) |
| 170 | Лесковац  | Лесковац |
| 171 | Медвеђа | Медвеђа |
| 172 | Медвеђа | Сијаринска Бања |
| 173 | Босилеград | Босилеград |
| 174 | Бујановац | Бујановац |
| 175 | Владичин Хан | Владичин Хан |
| 176 | Сурдулица | Сурдулица |
| 177 | Сурдулица | Бело Поље |
| 178 | Врање | Врање |
| 179 | Врање | Врањска Бања |
| 180 | Глоговац | Глоговац |
| 181 | Качаник | Качаник |
| 182 | Косово Поље | Косово Поље |
| 183 | Липљан | Липљан |
| 184 | Обилић | Обилић |
| 185 | Подујево | Подујево |
| 186 | Приштина | Приштина |
| 187 | Урошевац | Урошевац |
| 188 | Дечани | Дечане |
| 189 | Ђаковица | Ђаковица |
| 190 | Исток | Бања |
| 191 | Исток | Исток |
| 192 | Клина | Клина |
| 193 | Пећ | Пећ |
| 194 | Ораховац | Ораховац |
| 195 | Призрен | Призрен |
| 196 | Сува Река | Сува Река |
| 197 | Гора | Драгаш |
| 198 | Вучитрн | Вучитрн |
| 199 | Лепосавић | Лепосавић |
| 200 | Лепосавић | Лешак |
| 201 | Косовска Митровица | Косовска Митровица |
| 202 | Звечан | Звечан |
| 203 | Витина | Витина |
| 204 | Гњилане | Гњилане |
| 205 | Косовска Каменица | Косовска Каменица |

**Прилог 2**

**ЛИСТА ПРИХВАТЉИВИХ ИНВЕСТИЦИЈА И ТРОШКОВА**

**У СЕКТОРУ ПРОИЗВОДЊЕ ВИНА**

|  |
| --- |
| 1. ОПШТИ ТРОШАК |
| * 1. Трошкови за припрему грађевинског пројекта и техничке документацијеза изградњу објекта винарије
	2. Трошкови за израду техничко-технолошког пројекта винарије
 |
| 2. ТРОШКОВИ ИЗГРАДЊЕ ОБЈЕКТА И НАБАВКЕ НОВЕ ОПРЕМЕ |
| 2.1. ТРОШКОВИ ИЗГРАДЊЕ ОБЈЕКТА ВИНАРИЈЕ |
| 2.1.1. Изградња објеката за прераду грожђа, односно производњу вина укључујући и објекат/простор за: складиштење вина/винских производа и ароматизованих производа на бази вина; анализу грожђа и вина; складиштење амбалаже, репроматеријала и енолошких средстава укључујући и инсталацију вентилације, климатизације, грејања и превенцију загађења ваздуха; противпожарне резервоаре и хидрантску мрежу; пратеће енергетске објекте укључујући и изградњу система за снабдевање водом (укључујући бунаре), гасом, струјом (укључујући коришћење генератора) и канализациони систем |
| 2.1.2. Изградња управне зграде са пратећим објектима (канцеларије, лабораторије, просторија за сензорну евалуацију и карактеризацију вина/дегустационих сала; просторије за одмор радника, просторије за пресвлачење и санитарне просторије, складиште за средства за чишћење, прање и дезинфекцију)  |
| 2.1.3. Изградња објеката за прераду отпада из производње и третман отпадних вода, управљање отпадом и превенцију загађења ваздуха  |
| 2.1.4. Изградња постројења за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу  |
| 2.1.5. Изградња унутрашње путне мреже и паркинг места у оквиру простора у власништву произвођача вина |
| 2.2. ТРОШКОВИ НАБАВКЕ НОВЕ ОПРЕМЕ, УРЕЂАЈА И МАШИНА У ФУНКЦИЈИ ПРОИЗВОДЊЕ ВИНА |
| 2.2.1. Опрема и уређаји за пријем, паковање и обележавање стоног грожђа и друга специјализована опрема  |
| 2.2.2. Опрема за вештачку вентилацију, климатизацију, хлађење и грејање, противпожарну заштиту објеката за складиштење  |
| 2.2.3. Машине и уређаји за превоз у кругу објекта у складу са захтевима пројекта  |
| 2.2.4. Инокс судови за вино, винификатори судови (опрема) за винификацију, ферментацију и чување и универзалне посуде за вино и аромтизоване производе на бази вина |
| 2.2.5. Уређаји за контролисану ферментацију и хладну стабилизацију вина (контролу температуре), укључујући компјутеризовани софтвер |
| 2.2.6. Парни генератори за стерилизацију опреме и судова и уређаји за прање |
| 2.2.7. Опрема за складиштење, мешање, накнадну негу и одлежавање вина укључујући микрооксигенаторе, дрвене судове и буриће за барикирање |
| 2.2.8. Машине и опрема за прераду грожђа, опрема за ферментацију/винификацију, опрема за производњу вина (третман вина и шире), опрема за технологију везану за пенушава вина Филтери, муљаче, пнеуматске пресе, пумпе, центрифугални сепаратори, системи за убацивање азота и друга опрема |
| 2.2.9. Опрема за кондиционирање (пуњење, етикетирање, паковање) укључујући линије за пуњење и етикетирање уз одговарајућу опрему, пунилице, етикетирке и чепилице и друга опрема |
| 2.2.10. Опрема за транспорт у склопу винарије (палете за боце, контејнери, постоља за дрвену барик бурад, опрема за окретање боца и остала опрема, као и софтвер за управљање винаријама |
| 2.2.11. Опрема и уређаји за третман отпадних вода (физички, хемијски и биолошки третман), управљање отпадом и спречавање загађења ваздуха  |
| 2.2.12.Опрема за превенцију загађења ваздуха и обнављање растварача |
| 2.2.13. Опрема за прање, дезинфекцију и хигијенско сушење руку у оперативним објектима и санитарним просторијама (укључујући тушеве), опрема за просторије за смештај гардеробе, опрема за чишћење, прање и дезинфекцију одеће и обуће  |
| 2.2.14. Лабораторијска опрема и уређаји, искључујући стаклене посуде (интегрални део пројекта) |
| 2.2.15. Уређаји и опрема за прераду нус производа пореклом од грожђа (искључујићи дестилате) |
| 2.2.16. Инвестиције у инсталације за производњу електричне и топлотне енергије из обновљивих извора енергије за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије укључујући повезивање постројења на дистрибутивну мрежу  |
| 2.2.17. Инвестиције у технологије које доприносе енергетској ефикасности и заштити животне средине |

**Образац 1**

**ЗАХТЕВ**

**ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ПРЕРАДУ И МАРКЕТИНГ ПОЉОПРИВРЕДНИХ И ПРЕХРАМБЕНИХ ПРОИЗВОДА У СЕКТОРУ ПРОИЗВОДЊЕ ВИНА ЗА 2022. ГОДИНУ**

|  |
| --- |
| **I. Подаци о подносиоцу захтева** |
| Категорија подносиоца захтева (заокружити) | 1. предузетник
2. привредно друштво
3. земљорадничка задруга
4. задужбина
 |
| *За подносиоца захтева у својству предузетника:* |
| Пословно име предузетника |  |
| ЈМБГ подносиоца захтева |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

 |
| Матични број |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

 |
| Порески идентификациони број |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

 |
| *За подносиоца захтева у својству привредног друштва,* *земљорадничке задруге и задужбине:* |
| Пословно име правног лица |  |
| Име и презиме одговорног лица у правном лицу |  |
| ЈМБГ одговорног лица у правном лицу |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

 |
|  Матични број |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

 |
| Порески идентификациони број |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

 |
| У складу са законом којим се уређује рачуноводство, правно лице је разврстано на: | 1) микро2) мало |
| *Сви подносиоци захтева:* |
| Број пољопривредног газдинства  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

 |
|  Назив и седиште удружења произвођача грожђа и вина са ознаком географског порекла чији је члан подносилац захтева |  |
| Место у коме се налази објекат винарије који је предмет захтев | Општина: |
| Виноградарски рејон: |
| Место: |
| Катастарска општина: |
| Број катастарске парцеле: |
|  Телефон/факс |  |
|  Е-маил |  |
| **II. Подаци о инвестицијама које нису реализоване до дана подношења захтева** |
| БР. | Предмет инвестиције(Опис и шифра из Прилога) | Број и датум издавања понуде | Добављач (назив и седиште) | Износ у РСД без пдв |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **III. Подаци о инвестицијама које су у потпуности реализоване до дана поношења захтева**  |
| БР. | Предмет инвестиције(Опис и шифра из Прилога) | Број и датум издавања рачуна | Добављач (назив и седиште) | Износ у РСД без пдв |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **IV. Изјава подносиоца захтева** |
| Овим потврђујем под пуном законском, моралном, материјалном, кривичном и сваком другом одговорношћу, да подносилац овог захтева:1) нема евидентираних доспелих неизмирених дуговања према министарству надлежном за послове пољопривреде, по основу раније остварених подстицаја, субвенција и кредита;2) за инвестицију за коју подноси захтев не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;3) је измирио доспеле обавезе по основу јавних прихода;4) добављач и подносилац захтева не представљају повезана лица при чему се повезаним лицима сматрају: носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица. |
| **V. Потпис подносиоца захтева** |
|  Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као и да су сви наведени подаци тачни.У\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_године.Назив и седиште подносиоца захтева: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попунити читко штампаним словима)Име и презиме одговорног лица подносиоца: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попунити читко штампаним словима)\_\_\_\_\_\_\_\_\_\_\_\_\_\_\_\_\_\_\_\_\_\_\_Потпис одговорног лица подносиоца захтева |

*Напомена:* Читко попуњен и потписан образац захтева са прописаном документацијом доставља се у затвореној коверти, на адресу: Министарство пољопривреде, шумарства и водопривреде - Управа за аграрна плаћања, 11000 Београд, Булевар краља Александра бр. 84, са назнаком: „*Захтев за остваривање права на подстицаје за инвестиције у прераду и маркетинг пољопривредних и прехрамбених производа у сектору производње вина за 2022. годину*”.

**Образац 2**

**ТАБЕЛА ЧЛАНОВА ЗАДРУГЕ**

Назив и седиште земљорадничке задруге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подаци о најмање пет чланова задруге који су уписани у Регистар као носиоци или чланови пет различитих комерцијалних породичних пољопривредних газдинстава у активном статусу:

|  |  |  |  |  |  |  |
| --- | --- | --- | --- | --- | --- | --- |
| Редни број | Име и презиме члана задруге | Датум рођења | Број пољопривредног газдинства | Пол | Адреса становања | Потпис  |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

|  |  |  |
| --- | --- | --- |
| Место и датум: |  | Потпис одговорног лица |
| \_\_\_\_\_\_\_\_\_\_\_\_\_\_\_\_\_\_  |
|   |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |